**GHIDUL SOLICITANTULUI**

**MĂSURA: M19/6B/1**

**Facilitare și implicare locală prin**

 **CENTRU SUPORT COMUNITAR**

**SEPTEMBRIE 2019**

**Cuprins**

Scopul ghidului

1. Definiții și abrevieri ................................................................................................................... 3

2. Prevederi generale .................................................................................................................... 6

3. Depunerea proiectelor .............................................................................................................. 9

4. Categoriile de beneficiari eligibili ............................................................................................ 10

5. Condiţii minime obligatorii pentru acordarea sprijinului ........................................................ 11

6. Cheltuieli eligibile şi neeligibile ............................................................................................... 13

7. Selecția proiectelor ................................................................................................................. 16

8. Valoarea sprijinului nerambursabil ......................................................................................... 19

9. Completarea, depunerea și verificarea dosarului cererii de finanțare ................................... 20

10. Contractarea fondurilor ........................................................................................................ 32

11. Avansurile ............................................................................................................................. 35

12. Achizițiile .............................................................................................................................. 36

13. Termenele limită și condițiile pentru depunerea cererilor de plată a avansului și a celor aferente tranșelor de plată ......................................................................................................... 39

14. Monitorizarea proiectului ..................................................................................................... 41

INFORMATII UTILE ...................................................................................................................... 42

ANEXE

**Scopul Ghidului**

Ghidul solicitantului - reprezintă detalierea tehnică şi financiară ce cuprinde setul de informații necesare solicitantului pentru pregătirea, derularea şi implementarea proiectului. Ghidul solicitantului este un material de informare tehnică a potențialilor beneficiari ai Fondului European Agricol pentru Dezvoltare Rurală (FEADR) și constituie un suport complex pentru întocmirea proiectului conform cerințelor specifice PNDR 2014-2020 si Strategiei de Dezvoltare Locala GAL Țara Oltului. Acest document nu este opozabil actelor normative naționale și europene.

Prevederile aferente ghidului solicitantului se aplică în mod corespunzător. Sunt prezentate regulile pentru pregătirea, întocmirea și depunerea proiectului de investiții, precum și modalitatea de selecție, aprobare și derulare a proiectului dumneavoastră. De asemenea, conține tipurile de investiții eligibile pentru care se acordă fonduri nerambursabile, documentele, avizele și acordurile care trebuie prezentate, modelul Cererii de Finanțare, al Studiului de fezabilitate/DALI, al Contractului de Finanțare, precum și alte informații utile întocmirii proiectului și completării corecte a documentelor.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document, precum și toate prevederile din documentele relevante naționale și regulamentele europene și să vă asigurați că ați înțeles toate aspectele legate de specificul investițiilor finanțate prin PNDR.

Ghidul Solicitantului, precum și documentele anexate pot suferi rectificări din cauza modificărilor legislative naționale și europene sau procedurale, astfel vă recomandăm ca până la data limită de depunere a Cererilor de Finanțare în cadrul prezentului apel de selecție a proiectelor, să consultați periodic pagina de internet <http://taraoltului.ro/> si [www.afir.info.ro](http://www.afir.info.ro) pentru a urmări eventualele modificări.

De asemenea, solicitanții pot obține informații/clarificări în mod gratuit, legate de completarea și pregătirea Cererii de Finanțare direct la sediul nostru, prin telefon, prin e-mail sau prin pagina de internet.

**GRUPUL DE ACȚIUNE LOCALĂ ȚARA OLTULUI**

**Jud. Sibiu, Com. Porumbacu de Jos, nr. 253, cod 557190,**

**Tel: 0269522101,**

**e-mail:** **tara\_oltului@yahoo.com**

**web:** [**http://taraoltului.ro/**](http://taraoltului.ro/)

1. **Definiții și abrevieri**

**Definiții**

**Asociaţie de Dezvoltare Intercomunitară (ADI)** – structură de cooperare cu personalitate juridică, de drept privat, înfiinţate în condiţiile legii de unităţiile administrativ teritoriale pentru realizarea în comun a unor proiecte pentru dezvoltare de interes zonal sau regional ori furnizarea în comun a unor servicii publice (Legea Administraţiei publice locale nr.215/2001).

**Beneficiar**- persoană juridică/persoană fizică autorizată/întreprindere individuală/întreprindere familială care a încheiat un contract de finanțare cu AFIR pentru accesarea fondurilor europene prin FEADR;

**Cererea de finanțare**- reprezintă solicitarea depusă de potențialul beneficiar în vederea obținerii finanțării nerambursabile;

**Cofinanțarea publică**- reprezintă fondurile nerambursabile allocate proiectelor de investiție prin FEADR. Aceasta este asigurată prin contribuția Uniunii europene și a Guvernului României;

**Derulare proiect** - totalitatea activităților derulate de beneficiarul FEADR de la semnarea contractului/deciziei de finanțare până la finalul perioadei de monitorizare a proiectului;

**Dosarul cererii de finanţare** – cererea de finanţare împreună cu documentele anexate;

**Eligibi**l- reprezintă îndeplinirea condițiilor și criteriilor minime de către un solicitant așa cum sunt precizate în Ghidul Solicitantului, Cererea de finanțare și Contractul de finanțare pentru FEADR;

**Evaluare**- acțiune procedurală prin care documentația pentru care se solicit finanțare este analizată pentru verificarea îndeplinirii condițiilor minime pentru acordarea sprijinului și pentru selectarea proiectului, în vederea contractării;

**Fișa Măsurii**- descrie motivația sprijinului financiar nerambursabil oferit, obiectivele măsurii, aria de aplicare și acțiunile prevăzute, tipul de investiție, categoriile de beneficiari și tipul sprijinului;

**Fonduri nerambursabile**- fonduri acordate unei persoane juridice în baza unor criterii de eligibilitate pentru realizarea unei investiții încadrate în aria de finanțare a măsurii și care nu trebuie returnate- singurele excepții sunt nerespectarea condițiilor contractuale și nerealizarea investiției conform proiectului aprobat de AFIR;

**Investiție nouă**- cuprinde lucrările de construcții-montaj, utilaje instalații, care se realizează pe amplasamente noi pentru construcțiile existente cărora li se schimbă destinația sau pentru construcții aparținând exploatațiilor cărora li s-au retras autorizațiile de funcționare și nu își schimbă destinația inițială;

**Modernizarea-** cuprinde achiziția de echipamente și/sau dotări sau lucrările de construcții și instalații privind retehnologizarea, reutilarea și refacerea sau extinderea construcțiilor aferente întreprinderilor în funcțiune și cu autorizații de funcționare valabile, fără modificarea destinației inițiale;

**Prag minim**- reprezintă punctajul minim sub care un proiect eligibil nu poate intra la finanțare;

**Perioada de implementare**- reprezintă perioada de la semnarea contractului de finanțare până la data depunerii ultimei tranșe de plată;

**Perioada de derulare a proiectului**- reprezintă perioada de la semnarea contractului de finanțare până la finalul perioadei de monitorizare a proiectului;

**Proiect generator de venit** - orice operațiune care implică o investiție într-o infrastructură a cărei utilizare este supusă unor redevențe suportate direct de utilizatori sau orice operațiune care implică vânzarea sau închirierea unui teren sau a unui imobil sau orice altă furnizare de servicii contra unei plăți.

**Reprezentantul legal**- este persoana desemnată să reprezinte solicitantul în relație contractuală cu AFIR, conform legislației în viguare;

**Solicitant**- persoană juridică/persoană fizică autorizată/întreprindere individuală/întreprindere familială, potential beneficiar al sprijinului nerambursabil din FEADR;

**Sprijin nerambursabil**- reprezintă suma alocată proiectelor, asigurată din contribuția Uniunii Europene și a Guvernului României;

**Valoarea eligibilă a proiectului**- reprezintă suma cheltuielor pentru bunuri, servicii, lucrări care se încadrează în lista Cheltuielilor eligibile precizată în prezentul manual și care pot fi decontate prin FEADR; procentul de co-finanțare publică și private se calculează prin raportare la valoarea eligibilă a proiectului;

**Valoarea neeligibilă a proiectului**- reprezintă suma cheltuielor pentru bunuri, servicii și/sau lucrări care sunt încadrate în lista cheltuielilor neeligibile precizată în prezentul manual și care nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanțare publică; cheltuielile neeligibile vor fi suportate financiar integral de către beneficiarul proiectului;

**Valoarea totală a proiectului**- suma cheltuielilor eligibile și neeligibile pentru bunuri, servicii, lucrări.

**Teritoriul GAL Țara Oltului**- totalitatea comunelor la nivel de unitate administrative-teritorială, format din: Comuna Boița, Comuna Turnu Roșu, Comuna Racovița, Comuna Porumbacu De Jos, Comuna Arpașu de Jos, Comuna Cîrța, Comuna Cîrțișoara, - din Județul Sibiu; și Comuna Câineni, Comuna Boișoara, Comuna Titești- din Județul Vâlcea.

**Abrevieri**

**GAL –** Grup de Acțiune Locală;

**GALTO –** Grupul de Acțiune Locală Țara Oltului;

**LEADER**- Liaisons Entre Actions de Development de l`Economie Rurale (Legături între Acțiuni pentru Dezvoltarea Economiei Rurale);

**AFIR** – Agenţia pentru Finanţarea Investiţiilor Rurale – instituţie publică subordonată MADR care deruleazăFEADR;

**AJPM-**Agenția Județeană pentru Protecția Mediului;

**AM – PNDR** – Autoritatea de Management pentru Programul Naţional de Dezvoltare Rurală;

**ANT** – Autoritatea Națională pentru Turism;

**ANSVSA-** Autoritatea Națională Sanitară Veterinară și pentru Siguranța Alimentelor**;**

**CRFIR** - Centre Regionale pentru Finanțarea Investițiilor Rurale CS – Comitet de selecție;

**DGDR AM PNDR** – Direcţia Generală Dezvoltare Rurală - Autoritatea de Management pentru Programul Naţional de Dezvoltare Rurală;

**DI** – Domeniu de intervenție;

**DSP**- Direcția de Sănătate publică;

**FEADR** – Fondul European Agricol pentru Dezvoltare Rurală, este un instrument de finanţare creat de Uniunea Europeană pentru implementarea Politicii Agricole Comune;

**MADR** – Ministerul Agriculturii şi Dezvoltării Rurale;

**OJFIR** – Oficiul Judeţean pentru Finanţarea Investiţiilor Rurale, structură organizatorică la nivel judeţean a AFIR (la nivel naţional există 41 Oficii Judeţene);

**ORC**- Oficiul Registrului Comerțului;

**PNDR** – Programul Naţional de Dezvoltare Rurală este documentul pe baza căruia va putea;

**SDL** - Strategie de Dezvoltare Locală

1. **Prevederi generale**
	1. **Contribuția măsurii M19/6B/1 – Facilitare și implicare locală prin Centru suport comunitar la domeniile de intervenție**

*Măsura* **M19/6B/1 – Facilitare și implicare locală prin Centru suport comunitar** *din cadrul SDL GAL Țara Oltului, corespunde obiectivelor art. 20 din Reg. (UE) nr. 1305/2013 - Servicii de bază și reînnoirea satelor în zonele rurale și contribuie la domeniul de intervenție DI 6B - Încurajarea dezvoltării locale în zonele rurale**.*

Măsura **M19/6B/1 – Facilitare și implicare locală prin Centru suport comunitar** este dedicată serviciilor către populația de pe teritoriul GAL Țara Oltului. In acest context solicitanţii care vor depune proiecte pe această masura vor utiliza, conform prevederilor ghidului sub-măsurii 19.2, Cererea de Finanţare şi formularele standard aferente proiectelor de investiții, disponibile pe site-ul www. taraoltului.ro.

* 1. **Obiectivele generale și specifice ale măsurii**

Sprijinul acordat prin măsura **M19/6B/1**, va contribui, în general, la dezvoltarea teritorială echilibrată a economiei și comunității GAL Țara Oltului, inclusiv crearea și menținerea de locuri de muncă. **Obiectivul specific local** este îmbunătăţirea incluziunii socio-educaționale și crearea premiselor de dezvoltare economică prin oferirea de sprijin finaciar pentru înființarea unui Centru suport comunitar.

* 1. **Contribuția publică totală a măsurii, tipul sprijinului, sumele aplicabile și rata sprijinului**

Contribuția publică totală, pentru această măsură este de **312.666,03 Euro,** din care:

- 85 % contribuție europeană – FEADR și 15% contribuţia națională de la bugetul de stat;

* 1. **Legislația națională și europeană aplicabilă măsurii**

**Legislaţia europeană:**

* Regulamentul (UE) nr. 1303/2013 al Parlamentului European şi al Consiliului Uniunii Europene din 17 decembrie 2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (CE) nr. 1083/2006 al Consiliului, cu modificările și completările ulterioare;
* Regulamentul (UE) nr. 1305/2013 al Parlamentului European şi al Consiliului Uniunii Europene din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului, cu modificările și completările ulterioare;
* Regulamentul (UE) nr. 1407/2013 al Comisiei Europene din 18 decembrie 2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, cu modificările și completările ulterioare;
* Regulamentul de punere în aplicare (UE) nr. 808/2014 al Comisiei Europene din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR);
* Regulamentul de punere în aplicare (UE) nr. 215/2014 al Comisiei Europene din 7 martie 2014 de stabilire a normelor de aplicare a Regulamentului (UE) nr. 1303/2013 al Parlamentului European şi al Consiliului de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime, în ceea ce priveşte metodologiile privind sprijinul pentru obiectivele legate de schimbările climatice, stabilirea obiectivelor de etapă şi a ţintelor în cadrul de performanţă şi nomenclatura categoriilor de intervenţie pentru fondurile structurale şi de investiţii europene.

**Legislaţia naţională:**

* Legea asistenței sociale nr. 292 din 2011;
* Legea nr. 219 din 23 iulie 2015 privind economia socială;
* Ordonanța de Urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare;
* Ordonanţa de Urgenţă a Guvernului nr. 49/2015 privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării;
* Ordonanța Guvernului nr. 26/2000 cu privire la asociaţii şi fundaţii, cu modificările şi completările ulterioare;
* Hotărârea Guvernului nr. 226/2015 privind stabilirea cadrului general de implementare a măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală și de la bugetul de stat.
* Legea nr. 215/2001 a administraţiei publice locale, republicată, cu modificările și completările ulterioare;
* Legea nr. 184/2016 privind instituirea unui mecanism de prevenire a conflictului de interese în procedura de atribuire a contractelor de achiziţie publică
	1. **Aria de aplicabilitate a măsurii (teritoriul acoperit de GAL Tara Oltului)**

Spațiul rural eligibil în accepțiunea acestei măsuri cuprinde toate cele 10 unități administrativ-teritoriale din teritoriul GAL Țara Oltului.

1. **Depunerea proiectelor**

‐ Locul unde vor fi depuse proiectele, respectiv adresa de la sediul GAL: **GRUPUL DE ACȚIUNE LOCALĂ ȚARA OLTULUI - Jud. Sibiu, Com. Porumbacu de Jos, nr. 253, cod 557190**

‐ Perioada de depunere a proiectelor va fi menționată în cadrul Apelului de selecție

‐ Alocarea pe sesiune: **25.712,18 euro**

‐ Punctajul minim pe care trebuie să-l obțină un proiect pentru a putea fi finanțat:  **20 puncte**

În vederea deschiderii sesiunii de depunere de proiecte pe **M19/6B/1 – Facilitare și implicare locală prin Centru suport comunitar**, GAL Țara Oltului va lansa APEL DE SELECȚIE a proiectelor, cu minimum 30 de zile calendaristice înainte de data limită de depunere a proiectelor sau, prin excepție, cu minim 10 zile calendaristice înainte de data limită de depunere a proiectelor la GAL în situația în care acest apel va conține preverile și informațiile care au făcut obiectul ultimului apel de selecție pe măsura M19/6B/1, inclusiv punctajele pentru criteriile de selecție, cu excepția alocării financiare, fiind astfel respectat principiul transparenței.

Data lansării apelului de selecție este data deschiderii sesiunii de depunere a proiectelor la GAL Țara Oltului.

Data lansării apelului de selecție se poate afla și de pe site-ul http://taraoltului.ro/

1. **Categoriile de beneficiari eligibili**

**Beneficiarii eligibili** pentru sprijinul acordat prin Măsura **M19/6B/1 – Facilitare și implicare locală prin Centru suport comunitar** sunt:

* **Comunele** și asociațiile acestora definite conform legislației în vigoare,
* **ONG** definite conform legislației în vigoare care au în statut prestarea de servicii sociale sau echivalent.
* **Parteneriat între autoritatea publică locală(APL) și un furnizor de servicii sociale**

***ATENŢIE!* *Reprezentantul legal al comunei poate fi Primarul sau Administratorul Public al comunei.***

***Reprezentantul legal al Asociației de Dezvoltare Intercomunitară poate fi unul din Primarii comunelor componente sau Administratorul public desemnat în cadrul A.D.I, în conformitate cu Legea nr. 215/2001 a administraţiei publice locale, cu modificările şi completările ulterioare).***

***Punctul/punctele de lucru, după caz, ale solicitantului trebuie să fie situat/situate în Teritoriul GAL Țara Oltului, activitatea desfășurându-se în Teritoriul GAL Țara Oltului.***

Următoarele categorii desolicitanți/beneficiari pot depune proiecte aferente măsurilor/submăsurilor de investiții derulate prin PNDR 2014-2020, cu respectarea următoarelor condiții, după caz:

1. solicitanții/beneficiarii/membrii asociaţiilor de dezvoltare intercomunitară, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare;
2. solicitanţii care s-au angajat prin declaraţie pe propria răspundere, la depunerea cererii de finanţare, că vor prezenta: dovada cofinanţării private și/sau proiectul tehnic la data semnării contractului şi nu prezintă aceste documente la data prevăzută în notificare, numai în cadrul sesiunii continue a anului următor.

Prevederile indicate anterior se aplică corespunzator şi în cazul ADI, dacă un membru al asociaţiei se află în situaţiile prevăzute mai sus

1. **Condiţii minime obligatorii pentru acordarea sprijinului**

***ATENȚIE!*** *Pentru justificarea condiţiilor minime obligatorii specifice proiectului dumnevoastră este necesar să fie prezentate în cuprinsul* ***Studiului de Fezabilitate/Documentaţiei de Avizare pentru Lucrări de Intervenţii*** *toate informaţiile concludente, informaţii pe care documentele justificative anexate le vor demonstra şi susţine.*

* **EG1. Solicitantul se identifică într-una din categoriile de beneficiari eligibili**

*Documente verificate:*

* + *Fișa măsurii din SDL*
	+ *Documente comune: Certificat de înregistrare fiscală, Punctul/ punctele de lucru, după caz ale solicitantului, trebuie să fie situate în teritoriul GAL, investiția realizându-se în teritoriul GAL; Declarația pe proprie răspundere a solicitantului privind datoriile fiscale restante;*

 *Documente de înființare specifice categoriei de beneficiari:*

* + *În cazul comunelor, nu se verifică niciun document*
	+ *În cazul ONG/ ADI: actul de înfiinţare şi statutul, încheiere privind înscrierea în registrul asociaţiilor şi fundaţiilor, rămasă definitivă/ Certificat de înregistrare în registrul asociaţiilor şi fundaţiilor, actele doveditoare ale sediului*
	+ *În cazul persoanelor juridice de drept privat cu scop patrimonial: Extrasul de informații de la registrul comerțului emis la data cererii de finanțare, Certificatul de înregistrare fiscală*
* **EG2. Investiția se încadrează în cel puțin una dintre acțiunile eligibile din fișa măsurii din SDL;**

*Documente verificate*

* + *Fișa măsurii M19/6B/1 – Facilitare și implicare locală prin Centru suport comunitar*
	+ *Studiul de Fezabilitate/ Documentatia de Avizare a Lucrarilor de Intervenții/ Memoriu Justificativ (doar în cazul achizițiilor simple și dotărilor care nu presupun montaj) întocmite conform legislaţiei în vigoare*
	+ *Certificatul de Urbanism, după caz*
* **EG3. Solicitantul trebuie să se angajeze că va asigura mentenanţa investiției pe o perioadă de minimum 5 ani de la data ultimei plăţi.**

Beneficiarii măsurilor de finanțare a infrastructurii sociale trebuie să asigure **sustenabilitatea proiectelor din surse proprii sau prin obținerea finanțării în cadrul Axei 5 POCU**, prin depunerea unui proiect distinct cu respectarea condițiilor specifice POCU. Proiectele de infrastructură socială trebuie să asigure funcționarea prin **operaționalizarea infrastructurii de către o entitate acreditată ca furnizor de servicii sociale**. Prin aceste proiecte nu pot fi finanțate infrastructuri de tip rezidențial;

*Documente verifcate:*

* + *Hotărârea Consiliului Local (Hotărârile Consiliilor locale în cazul ADI) și/ sau Hotărârea Adunării Generale a ONG/ document echivalent specific fiecărei categorii de solicitant (de ex., Hotărârea Adunării Parohiale în cazul Unităților de cult)*
	+ *Declarația pe propria răspundere a solicitantului privind asigurarea sustenabilității investiției prin operaționalizarea infrastructurii (pentru proiectele de infrastructură socială)*
* **EG4. Investiția trebuie să demonstreze necesitatea, oportunitatea și potențialul economic/social al acesteia**

*Documente verificate:*

* + *Hotărârea Consiliului Local (Hotărârile Consiliilor locale în cazul ADI) și/ sau Hotărârea Adunării Generale a ONG/ document echivalent specific fiecărei categorii de solicitant (de ex., Hotărârea Adunării Parohiale, în cazul Unităților de cult)*
* **EG5. Solicitantul investiţiilor trebuie să facă dovada proprietății terenului/ administrării în cazul domeniului public al statului**

*Documente verificate:*

* + *Studiul de Fezabilitate/Documentatia de avizare pentru Lucrari de Interventii*
	+ *Inventarul bunurilor ce aparţin domeniului public al comunei/comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial)*
	+ *În situaţia în care în Inventarul bunurilor care alcătuiesc domeniul public drumurile care fac obiectul proiectului nu sunt incluse în domeniul public sau sunt incluse într-o poziţie globală sau nu sunt clasificate, solicitantul trebuie să prezinte Hotărârea/hotararile consiliului local privind aprobarea modificărilor şi / sau completărilor la inventar în sensul includerii în domeniul public sau detalierii poziţiei globale existente sau clasificării unor drumuri neclasificate, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, în privinţa supunerii acesteia controlului de legalitate al Prefectului, în condiţiile legii (este suficientă prezentarea adresei de înaintare către instituţia prefectului pentru controlul de legalitate).*
	+ *avizul administratorului terenului aparţinând domeniului public, altul decat cel administrat de primarie (dacă este cazul)*

 *Pentru ONG-uri:*

* + *Documente doveditoare de către ONG-uri privind dreptul de proprietate / dreptul de uz, uzufruct, superficie, servitute /administrare pe o perioadă de 10 ani, asupra bunurilor imobile la care se vor efectua lucrări, conform cererii de finanţare.*

***Criteriu specific***

* **EG6. Investiția trebuie să respecte Planul Urbanistic General în vigoare**

*Documente verificate:*

* + *Certificatul de urbanism*

***Criterii de eligibilitate suplimentare stabilite de catre GAL Tara Oltului***

* **EG7. Solicitantul nu trebuie să fie în insolvență sau incapacitate de plată**

*Documente verficate:*

* + *declarația pe propria răspundere, Buletinul Procedurilor de Insolvență, alte documente specifice, după caz, fiecărei categorii de solicitanți.*
* **EG8. Investiția trebuie să fie în corelare cu strategia de dezvoltară locală a GAL Tara Oltului sau cu orice strategie de dezvoltare județeană/locală aprobată, corespunzătoare domeniului de investiţii/servicii.**

*Documente verifcate:*

* + *extrasul din strategie, din care rezultă că investiția este în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții.*
* **EG9. Investiția se realizează în teritoriul Grupului de Acțiune Locală Țara Oltului**

*Documente verificate*

* + *Studiu de fezabilitate/DALI*

*si*

* + *Lista UAT din în teritoriul GAL Țara Oltului;*

*și*

* + *Inventarul bunurilor ce aparţin domeniului public al comunei, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial).*

*Și*

* + *Hotărârea Consiliului Local privind aprobarea modificărilor şi/sau completărilor la inventar în sensul includerii în domeniul public sau detalierii poziției globale existente, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, adică să fi fost supusă controlului de legalitate al Prefectului, în condiţiile legii (este suficientă prezentarea adresei de înaintare către Instituţia Prefectului, pentru controlul de legalitate, în condițiile legii).*

 *Sau*

* + *Documente doveditoare ale dreptului de proprietate/contract de concesiune/delegare a administrării bunului imobil, valabil pentru o perioadă de cel puțin 10 ani de la data depunerii Cerere de Finantare în cazul ONG.*
1. **Cheltuieli eligibile şi neeligibile**

***În cadrul unui proiect cheltuielile pot fi eligibile şi neeligibile. Finanţarea va fi acordată doar pentru rambursarea cheltuielilor eligibile, cu o intensitate a sprijinului în conformitate cu Fişa măsurii, în limita valorii maxime a sprijinului specificat in fisa masurii.***

**CHELTUIELI ELIGIBILE**

Înființarea a cate un Centru suport comunitar aferent localitatilor de pe teritoriul GAL Tara Oltului cuprinse in acelasi judet, cu atribuții în următoarele domenii:

* ***domeniul educației*** (ex. educația timpurie de nivel antepreșcolar și preșcolar, învățământ primar și secundar, inclusiv a doua șansă şi reducerea părăsirii timpurii a școlii);
* ***domeniul ocupării*** (ex. consiliere, orientare, formare profesională, evaluarea competențelor dobândite în sistem non-formal și informal, subvenționarea angajatorilor pentru angajarea persoanelor aparținând acestor categorii, participarea la programe de ucenicie și stagii, susținerea antreprenoriatului în cadrul comunității, inclusiv a ocupării pe cont-propriu etc);

Sunt eligibile cheltuieli precum constructia/reabilitarea/ modernizarea/ extinderea/ schimbarea de destinatie a unui imobil, amenajari interioare si exterioare, achizitia de mobilier, echipament IT, autovehicul transport experti si/sau participanti la activitatile desfasurate in centru.

Avand in vederea faptul ca teritoriul GAL TO este cuprins in doua regiuni de dezvoltare si datorita distantei relativ mari dintre localitatile de pe teritoriul GAL TO aferente judetului Sibiu si cele aferente judetului Valcea, se va infiinta cel putin un Centru suport comunitar aferent UAT-urilor din fiecare judet.

**Conform art. 7 (1) din HG 226/2015,** Cheltuielile privind costurile generale ale proiectului sunt eligibile dacă îndeplinesc cumulativ următoarele condiţii:

a) dacă respectă prevederile art. 45 din regulamentul UE 1305/2013;

b) sunt prevăzute sau rezultă din aplicarea legislaţiei în vederea obţinerii de avize, acorduri şi autorizaţii necesare implementării activităţilor eligibile ale operaţiunii ori din cerinţele minime impuse de PNDR 2014- 2020;

c) sunt aferente, după caz: unor studii şi/sau analize privind durabilitatea economică şi de mediu, studiu de fezabilitate, proiect tehnic, document de avizare a lucrărilor de intervenţie, întocmite în conformitate cu prevederile legislaţiei în vigoare; d) sunt necesare în procesul de achiziţii publice pentru activităţile eligibile ale operaţiunii; e) sunt aferente activităţilor de coordonare şi supervizare a execuţiei şi recepţiei lucrărilor de construcţii-montaj.

**Conform art. 7 (4) din HG 226/2015, Costurile generale** ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv Studiul de Fezabilitate/DALI, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj și în limita a 5% pentru proiectele care prevăd simpla achiziție de bunuri.

**Cheltuielile privind costurile generale ale proiectului** sunt:

Cheltuieli pentru consultanță, proiectare, monitorizare și management, inclusiv onorariile pentru consultanta privind durabilitatea economică și de mediu, taxele pentru eliberarea certificatelor, 16 potrivit art.45 din Regulamentul (UE) nr.1305/2013, precum şi cele privind obţinerea avizelor, acordurilor şi autorizaţiilor necesare implementării proiectelor, prevăzute în legislaţia naţională.

**Cheltuielile** privind costurile generale ale proiectului, inclusiv cele efectuate înaintea aprobării finanţării, sunt eligibile dacă respectă prevederile art.45 din Regulamentul (UE) nr. 1305 / 2013 şi îndeplinesc următoarele condiții:

**a)** sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;

**b)** sunt aferente, după caz: unor studii şi/sau analize privind durabilitatea economică și de mediu, studiu de fezabilitate/DALI, întocmite în conformitate cu prevederile legislației în vigoare;

**Cheltuielile** necesare pentru implementarea proiectului sunt eligibile dacă:

**a)** sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei;

**b)** sunt efectuate pentru realizarea investiţiei cu respectarea rezonabilităţii costurilor;

**c)** sunt efectuate cu respectarea prevederilor contractului de finanţare semnat cu AFIR;

**d)** sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

Cheltuielile de consultanță şi pentru managementul proiectului sunt eligibile dacă respectă condițiile anterior menționate şi se vor deconta proporțional cu valoarea fiecărei tranşe de plată aferente proiectului. Excepție fac cheltuielile de consiliere pentru întocmirea dosarului Cererii de Finanţare, care se pot deconta integral în cadrul primei tranşe de plată.

Studiile de Fezabilitate şi/sau documentaţiile de avizare a lucrărilor de intervenţie, aferente cererilor de finanţare depuse de solicitanţii publici pentru Măsuri/sub-măsuri din PNDR 2014-2020, trebuie întocmite potrivit prevederilor legale in vigoare.

Conţinutul-cadru al proiectului tehnic va respecta prevederile legale in vigoare.

Cheltuielile necesare pentru implementarea proiectului sunt eligibile dacă: a) sunt realizate efectiv după data semnării contractului de finanţare şi sunt în legătură cu îndeplinirea obiectivelor investiţiei; b) sunt efectuate pentru realizarea investiţiei cu respectarea rezonabilităţii costurilor; c) sunt efectuate cu respectarea prevederilor contractului de finanţare semnat cu AFIR; d) sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.

**CHELTUIELI NEELIGIBILE**

***Cheltuielile neeligibile vor fi suportate integral de către beneficiarul finanţării.***

**Cheltuielile neeligibile generale sunt:**

* cheltuielile cu achiziţionarea de bunuri și echipamente „second hand”
* cheltuieli efectuate înainte de  semnarea contractului de finanțare a proiectului cu excepţia: costurilor generale definite la art 45, alin 2 litera c) a R (UE) nr. 1305 / 2013 care pot fi realizate înainte de depunerea cererii de finanțare;
* cheltuieli cu achiziția mijloacelor de transport pentru uz personal şi pentru transport persoane, cu exceptia autovehiculului pentru transportul expertilor si/sau participantilor la activitatile desfasurate in centru.;
* cheltuieli cu investițiile ce fac obiectul dublei finanțări care vizează aceleași costuri eligibile;
* în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare;
* cheltuieli neeligibile în conformitate cu art. 69, alin (3) din R (UE) nr. 1303 / 2013 și anume:
1. dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;
2. achiziţionarea de terenuri neconstruite şi de terenuri construite;
3. taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare.

***Lista investiţiilor şi costurilor neeligibile se completează cu prevederile Hotărârii de Guvern Nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020.***

**Cheltuielile neeligibile specifice sunt**:

* Contribuția în natură;
* Costuri privind închirierea de mașini, utilaje, instalații și echipamente;
* Costuri operaționale inclusiv costuri de întreținere și chirie.
1. **Selecția proiectelor**

Pentru această submăsură, pragul minim este de 20 de puncte si reprezintă pragul sub care niciun proiect nu poate intra la finanţare.

|  |  |
| --- | --- |
| CRITERII DE SELECŢIE | Punctaj  |
| **CS1.** Proiecte care se adreseaza cel putin celor doua domenii prevăzute la pct.6 Acțiuni eligibile. Proiectele care se adreseaza mai multor domenii vor fi punctate suplimentar.**Pentru cele doua domenii obligatorii propuse in SDL - 20 puncte****Pentru proiecte care se adreseaza la mai mult decat cele doua domenii propuse se vor acorda 30 puncte.****Punctaj maxim 30 puncte, punctaj minim 20 puncte** |  |
| Pentru punctarea acestui criteriu de selecție, beneficiarul va demonstra că proiectul propune Înființarea și operaționalizarea unui Centru suport comunitar, aferent comunelor de pe raza unui judet, cu atribuții în **cele doua domenii obligatorii** prevăzute în Fișa măsurii din cadrul SDL |
| Documente: Cererea de finanțare, SF/DALI  |
| **CS2.** Proiecte care acoperă întreg teritoriul GAL TO aferent unui judet.**Pentru gradul de acoperire de 100% se vor acorda 40 puncte****In cazul proiectelor care se adreseaza ambelor judete si acopera toate comunele aferente celor doua judete se vor acorda 40 puncte.****Pentru proiecte care au un grad de acoperire mai mic de 100% punctajul se va calcula dupa formula : Punctaj CS2=nr comune acoperite de proiect/nr total de comune din judetul vizat \* 40****Punctaj maxim 40 puncte, punctaj minim 0 puncte** |  |
| Documente: Cererea de finanțare, SF/DALI Pentru punctarea acestui criteriu de selecție, beneficiarul va demonstra că proiectul propune activități care se adreseaza unui **grup tinta**, aflat pe teritoriul comunelor aferente unui judet de pe raza GAL TO**.**  |
| **CS3.** Proiecte care prevăd explicit asigurarea mentenantei pe urmatorii 5 ani. In acest sens beneficiarul va prezenta un plan de sustenabilitate aferent fiecarui domeniu, detaliat pe perioada de timp, activitati, grup tinta, rezultate, resurse materiale.**Pentru prezentarea unui plan de sustenabilitate care sa cuprinda minim cerintele mentionate in criteriul de selectie CS3 se vor acorda 25 puncte****Pentru proiectele care includ un plan de sustenabilitate detaliat pe mai multe criterii decat cele prevazute in cerintele CS3 se vor acorda 30 puncte****Punctaj maxim 30 puncte, punctaj minim 25 puncte** |  |
| Pentru punctarea acestui criteriu de selecție, beneficiarul va demonstra că in cadrul proiectului este detaliat un Plan de Sustenabilitate pe urmatorii 5 ani de la ultima plata, care sa respecte minim cerintele stipulate in cadrul CS3. |
| **Total punctaj: Max.100 puncte, min. 20 puncte** |  |

**CRITERII PENTRU DEPARTAJAREA PROIECTELOR CU PUNCTAJ EGAL:**

In cazul in care vor exista mai multe proiecte cu acelasi punctaj, vor fi aplicate urmatoarele criterii pentru departajare :

1. Cel mai mare punctaj obținut la criteriul **CS2.** Proiecte care acoperă întreg teritoriul GAL TO aferent unui judet.

2. Cel mai mare punctaj obținut la criteriul **CS3.** Proiecte care prevăd explicit asigurarea mentenantei pe urmatorii 5 ani. In acest sens beneficiarul va prezenta un plan de sustenabilitate aferent fiecarui domeniu, detaliat pe perioada de timp, activitati, grup tinta, rezultate, resurse materiale.

**ATENŢIE!**

**Toate activităţile** pe care solicitantul se angajează să le efectueze prin investiţie, atât la faza de implementare a proiectului cât şi în perioada de monitorizare, activităţi pentru care cererea de finanţare a fost selectată pentru finanţare nerambursabilă, devin condiţii obligatorii.

În situaţia în care, la verificarea oricărei cereri de plată, sau la verificările efectuate în perioada de monitorizare, se constată că aceste condiţii nu mai sunt îndeplinite de către proiect sau beneficiar, plăţile vor fi sistate, contractul de finanţare va fi reziliat şi toate plăţile efectuate de AFIR până la momentul constatării neregularităţii vor fi încadrate ca debite în sarcina beneficiarului, la dispoziţia AFIR.

Toate proiectele eligibile vor fi punctate în acord cu criteriile de selecție menționate anterior.

1. **Valoarea sprijinului nerambursabil**

Sprijinul public nerambursabil va fi de maxim **25.712,18 euro /proiect.**

Intensitatea sprijinului:

* 100% pentru investiții negeneratoare de venit;
* 100% pentru investiții generatoare de venit cu utilitate publică;
* 90% pentru investiții generatoare de venit din cheltuielile eligibile ale proiectului;

Principiul de bază al finanţării nerambursabile este acela al **rambursării cheltuielilor eligibile** efectuate (suportate și plătite efectiv) în prealabil de către beneficiar.

Un solicitant/beneficiar, după caz, poate obține finanțare nerambursabilă din FEADR și de la bugetul de stat pentru mai multe proiecte de investiții depuse pentru măsuri/sub-măsuri din cadrul PNDR 2014 **-** 2020, cu respectarea prevederilor art. 3 din H.G. 226/2015 cu modificările și completările ulterioare.

1. **Completarea, depunerea și verificarea dosarului cererii de finanțare**

**Completarea Cererii de Finanțare**

Dosarul Cererii de Finanţare conţine Cererea de Finanţare însoţită de anexele tehnice şi administrative, conform listei documentelor prezentate în cadrul secțiunii *DOCUMENTELE NECESARE ÎNTOCMIRII CERERII DE FINANŢARE* din prezentul Ghid, legate într-un singur dosar, astfel încât să nu permită detaşarea şi / sau înlocuirea acestora.

Formularul standard al Cererii de Finanţare este prezentat în Anexa 1 la prezentul Ghid şi este disponibil în format electronic pe site-ul <http://taraoltului.ro/>.

***Atenţie! Cererea de Finanţare trebuie însoţită de anexele prevăzute în modelul standard de pe site-ul GAL Țara Oltului. Anexele Cererii de Finanţare fac parte integrantă din aceasta.***

Completarea Cererii de Finanţare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secţiunilor, anexarea documentelor suport în altă ordine decât cea specificată etc.) poate conduce la respingerea Dosarului Cererii de Finanţare pe motiv de neconformitate administrativă.

Cererea de Finanţare trebuie redactată pe calculator, în limba română. Nu sunt acceptate Cereri de Finanţare completate de mână.

Dosarul cererii de finanțare va cuprinde în mod obligatoriu un **Opis**, cu următoarele precizări:

|  |  |  |
| --- | --- | --- |
| Nr. Crt. | Titlul documentului | Nr. pagini (de la .... până la ....) |

Cererea de Finanţare trebuie completată într-un mod clar şi coerent pentru a înlesni procesul de evaluare a acesteia. În acest sens, se vor furniza numai informaţiile necesare şi relevante, care vor preciza modul în care va fi atins scopul proiectului, avantajele ce vor rezulta din implementarea acestuia şi în ce măsura proiectul contribuie la realizarea obiectivelor programului.

***IMPORTANT! BUGETUL INDICATIV, Anexa A1 Deviz financiar‐ Capitolul 3, Anexa A2 DEVIZ PE OBIECT, Anexa A3 Deviz capitolul 2 și Deviz capitolul 5, vor fi completate în funcție de actul normativ care a stat la baza întocmirii SF/DALI.***

Beneficiarul poate opta pentru obţinerea unui avans prin bifarea căsuţei corespunzătoare în Cererea de finanţare.

Beneficiarul care nu a solicitat avans la data depunerii Cererii de Finanţare, are posibilitatea de a solicita obţinerea avansului ulterior semnării Contractului de Finanţare FEADR cu condiţia să nu depaşească data depunerii primului dosar al Cererii de plată la Autoritatea Contractantă și atunci când are avizul favorabil din partea AFIR pentru achiziţia prioritar majoritară. Avansul se recuperează la ultima tranşă de plată.

**Depunerea dosarului Cererii de Finanțare**

**Solicitantul trebuie sa depuna, la sediul GAL Țara Oltului în condițiile și la termenele specificate în apelul de selecție, Cererea de Finanţare cu toate anexele completate, în 2 exemplare (1 original şi 1 copie), împreună cu formatul electronic (CD -2 exemplare care va cuprinde dosarul Cererii de Finanţare scanat, Cererea de Finanţare în format editabil si anexele financiare in format editabil) şi documentele originale (pentru care a atasat copii în dosarul original).**

**Exemplarele vor fi marcate clar, pe coperta, în partea superioara dreapta, cu „ORIGINAL”, respectiv „COPIE ”**

**ATENŢIE!**

Format electronic (prin scanare) a cererii de finanțare și a documentelor ataşate cererii de finanţare se face prin salvarea ca fisiere distincte cu denumirea conform listei documentelor. Scanarea se va efectua după finalizarea dosarului (paginare, menţiunea „copie conform cu originalul” etc.), înainte de a fi legat, cu o rezoluţie de scanare maximă de 300 dpi (recomandat 150 dpi) în fişiere format PDF.

Denumirile fişierelor nu trebuie să conţină caractere de genul: “~ " # % & \* : < > ? / \ { | }”, nu trebuie să conţină două puncte succesive “..”. Numărul maxim de caractere ale denumirii unui fişier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie să fie mai mare de 128 de caractere.

Solicitantul trebuie sa se asigure ca ramâne în posesia unui exemplar complet al Dosarului cererii de finantare în afara celor 2 exemplare pe care le depune.

Pentru acele documente originale care ramân în posesia solicitantului, (ex: act de proprietate, bilant contabil vizat de administratia financiara), copiile din dosarul original trebuie sa contina mentiunea „Conform cu originalul” si sa fie semnate de catre responsabilul legal al solicitantului.

Dosarul Cererii de Finanțare va fi legat, sigilat, stampilat, semnat şi numerotat manual de la ,,1” la ,,n” în partea dreaptă sus, a fiecărui document, unde ,,n” este numărul total al paginilor din dosarul complet, inclusiv documentele anexate, astfel încât să nu se permită detaşarea şi/sau înlocuirea documentelor. Solicitantul va semna și va face menţiunea la sfărşitul dosarului: ,,Acest dosar conţine ……. pagini, numerotate de la 1 la …….”.

**Dosarele Cererilor de Finanţare sunt depuse personal de catre responsabilul legal, aşa cum este precizat în formularul Cererii de Finanţare sau de către un împuternicit, prin procura legalizată (în original) al responsabilului legal.**

Compartimentul tehnic al GALTO asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească. Responsabilitatea completării cererii de finanțare în conformitate cu Ghidul de implementare aparține solicitantului.

**Verificarea dosarului Cererii de Finanțare de GAL Țara Oltului**

Verificarea cererilor de finanţare se vor face în prima etapă la GAL Țara Oltului, urmând ca proiectele selectate de GAL Țara Oltului, în urma unui Raport de Selecţie, să fie depuse de solictant la AFIR.

**Verificarea conformităţii**

Verificarea conformităţii Cererii de Finanţare şi a anexelor acesteia se realizează pe baza „Fişei de verificare a conformităţii”.

Controlul conformităţii constă în verificarea Cererii de Finanţare:

* dacă este corect completată;
* dacă este prezentată atât în format tipărit, cât şi în format electronic;
* dacă anexele tehnice şi administrative cerute sunt prezente, precum şi valabilitatea acestora (dacă este cazul).

În cazul în care expertul verificator descoperă o eroare de formă, proiectul nu este considerat neconform.

**Erorile de formă** sunt erorile făcute de către solicitant în completarea Cererii de Finanţare care sunt descoperite de experţii verificatori ai GAL Țara Oltului, dar care, cu ocazia verificării conformităţii, pot fi corectate de către aceştia din urmă pe baza unor dovezi/ informaţii prezentate explicit în documentele anexate Cererii de Finanţare.

Necompletarea unui câmp din Cererea de Finanţare nu este considerată eroare de formă.

Solicitantul este invitat să revină la sediul GAL Țara Oltului după evaluarea conformităţii pentru a fi înştiinţat dacă Cererea de Finanţare este conformă sau, în caz contrar, i se explică cauzele neconformităţii.

Solicitantul are obligaţia de a lua la cunoştinţă prin semnatură fişa de verificare a conformităţii. În cazul în care solictantul nu doreşte să semneze de luare la cunoştinţă, expertul va consemna acest fapt pe fişa de verificare a conformităţii prin menţiuniea “Solictatul refuză să semneze”

Aceeaşi Cerere de Finanţare poate fi declarată neconformă de maximum două ori în cadrul unei sesiuni de primirea a proiectelor. Solicitantul care a renunţat, în cursul procesului de evaluare, la o Cerere de Finanţare conformă, nu o mai poate redepune în aceeaşi sesiune de depunere a proiectelor de investiţii.

După verificare pot exista două variante:

* Cererea de Finanţare este declarată conformă.
* Cererea de Finanţare este declarată neconformă;

Dacă Cererea de Finanţare este declarată conformă, se trece la următoarea etapă de verificare.

Dacă Cererea de Finanţare este declarată neconformă dosarul original al Cererii de finanțare va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți.

Cererile de Finanţare declarate neconforme pot fi corectate/completate și redepuse de către solicitanți în cadrul aceluiaş Apel de Selecţie daca mai este deschis sau în cadrul următorului Apel de selecție lansat de GALTO pentru aceeași măsură.

**Verificarea eligibilităţii Cererii de finanțare**

Verificarea eligibilității tehnice şi financiare a Cererii de Finanțare şi a anexelor acesteia se realizează pe baza formularului „Fişă de evaluare a eligibilității proiectului”, disponibil pe site-ul <http://taraoltului.ro/>

Verificarea eligibilităţii tehnice și financiare constă în:

* verificarea eligibilităţii solicitantului;
* verificarea criteriilor de eligibilitate;
* verificarea bugetului indicativ al proiectului și a tuturor documentelor anexate;

Cazurile în care expertul evaluator poate solicita informaţii suplimentare sunt următoarele:

**a.** în cazul în care documentaţia tehnico-economica (Studiul de Fezabilitate/Documentatia de Avizare pentru Lucrari de Intervenţii) conţine informaţii insuficiente pentru clarificarea unui criteriu de eligibilitate sau există informaţii contradictorii în interiorul ei, ori, faţă de cele menţionate în Cererea de Finanţare.

**b.** în caz de suspiciune privitoare la amplasamentul investiţiei, se poate solicita extras de Carte funciară şi în situaţiile în care nu este obligatorie depunerea acestui document.

**c.** în cazul în care avizele, acordurile, autorizaţiile au fost eliberate de către autorităţile emitente într-o formă care nu respectă protocoalele încheiate între AFIR și instituţiile respective.

**d.** în cazul în care în bugetul indicativ (inclusiv devizele financiare şi devizele pe obiect) există diferenţe de calcul sau încadrarea categoriilor de cheltuieli eligibile/neeligibile nu este facută corect.

**Atenție! Dacă în urma solicitării informațiilor suplimentare, solicitantul trebuie să prezinte documentele emise de alte instituții, aceste documente trebuie să facă dovada îndeplinirii condițiilor de eligibilitate la momentul depunerii cererii de finanțare.**

**În cazul în care restul documentelor din Cererea de Finanţare nu sunt în conformitate cu forma cerută la cap. „*Documentele necesare întocmirii Cererii de finanţare*”, Cererea de finanţare va fi declarată neeligibilă.**

Solicitările de informații suplimentare pot fi adresate, ca regulă generală, o singură dată de către entitatea la care se află în evaluare cererea de finanțare a solicitantului, în funcție de natura informațiilor solicitate. Termenul de răspuns la solicitarea de informații suplimentare nu poate depăși cinci zile de la momentul luării la cunoștință de către solicitant. Clarificările admise vor face parte inregrantă din cererea de finanțare, în cazul în care proiectul va fi aprobat. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

După verificare pot exista două variante:

* Cererea de Finanţare este declarată eligibilă.
* Cererea de Finanţare este declarată neeligibilă;

Dacă Cererea de Finanţare este declarată eligibilă, se trece la următoarea etapă de verificare.

Dacă Cererea de Finanţare este declarată neeligibilă dosarul original al Cererii de finanțare va fi restituit solicitanților, pe baza unui proces-verbal de restituire, încheiat în 2 exemplare, semnat de ambele părți.

Cererile de Finanţare declarate neeligibilă pot fi corectate/completate și redepuse de către în cadrul următorului Apel de selecție lansat de GAL TO pentru aceeași măsură.

Al doilea exemplar (copie) al Cererilor de finanțare declarate neeligibile va rămâne la GAL TO, pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

**Verificarea criteriilor de selecție**

Verificarea îndeplinirii criterilor de selecție şi acordarea punctajului se realizează pe baza formularului „Fişă de verificare a criterilor de selecție” disponibil pe site-ul <http://taraoltului.ro/>

Punctajul fiecărui proiect se va calcula în baza informațiilor furnizate de solicitant în cererea de finanțare, documentelor atașate acesteia și a anexelor la prezentul ghid.

**Selecţia proiectelor**

Selecția proiectelor se face de către GAL Țara Oltului și parcurge, în mod obligatoriu, toate etapele prevăzute în cap. XI al SDL - ,,Procedura de evaluare și selecție a proiectelor depuse în cadrul SDL” aprobată de DGDR AM PNDR, inclusiv etapa de soluționare a contestațiilor.

GAL Țara Oltului va puncta fiecare proiect declarat eligibil în funcţie de sistemul de punctaj stabilit şi va întocmi şi aproba Raportul Intermediar de Selectie, în cadrul unei sedinţe a Comitetului de Selecţie.

GAL Țara Oltului va publica Raportul Intermediar de Selecţie pe site-ul GAL Țara Oltului, şi va transmite fiecarui solicitant o notificare privind rezultatul evaluării Cererii de Finanţare. Solicitantul poate contesta decizia de evaluare în 5 zile lucratoare de la primirea notificării.

După publicarea raportului de contestaţii, daca va fi cazul, GAL Țara Oltului va proceda la întocmirea şi aprobarea Raportului Final de Selecţie, în cadrul unei sedinţe a Comitetului de Selecţie. **Raportului Final de Selecţie va conţine o Lista cu proiecte eligibilile selectate şi o Lista cu proiecte eligibile neselectate în ordinea descrescătoare a punctajului şi cu respectarea criterilor de departajare.**

*\*În situația în care, în cadrul aceleiași sesiuni, un solicitant declarat eligibil și selectat de către GAL se retrage și rămâne astfel o sumă disponibilă, această sumă poate fi alocată unui alt solicitant declarat eligibil, dar care nu a fost selectat de către GAL. De asemenea, în situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil dar neselectat de către GAL, în cadrul aceluiași apel. În acest sens, se va întocmi o listă cu proiectele eligibile neselectate, în ordinea descrescătoare a punctajului şi cu respectarea criteriilor de departajare; aceste proiecte vor putea fi finanţate pe baza ierarhizării acestora, în limita fondurilor disponibile.*

*Aceeași procedură se aplică și atunci când este ultima sesiune sau când pentru sesiunea respectivă a fost alocată întreaga sumă aferentă măsurii respective din planul financiar al GAL.*

*În ambele situații, GAL va emite un Raport de selecție suplimentar aferent aceleiași sesiuni, în care se va menționa sursa de finanțare (fonduri disponibile/măsură, provenite în urma rezilierii contractelor de finanțare, din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte declarate eligibile si selectate de către GAL) și se vor evidenția proiectele selectate ulterior. Emiterea Raportului de Selecție suplimentar se realizează cu respectarea condițiilor impuse în cazul Raportului Final de Selecție (avizare și publicitate).*

Selecţia proiectelor în cadrul GAL Țara Oltului, va fi realizată de către Comitetul de Selecţie, iar analiza și soluționarea contestațiilor va fi realizată de către Comisa de Soluționare a Contestațiilor. La selecţia proiectelor se va aplica regula „dublului cvorum”, adică pentru validarea voturilor este necesar ca în momentul selecţiei să fie prezenţi cel puţin 50% din membrii CM, din care peste 50% să fie din mediul privat şi societate civilă. Pentru soluționarea contestațiilor se va aplica, deasemenea, regula „dublului cvorum”. Pentru transparenţa procesului de selecţie a proiectelor în cadrul GAL şi totodată pentru efectuarea activităţilor de control şi monitorizare, la aceste întruniri va fi invitat şi un reprezentant al Ministerului Agriculturii şi Dezvoltării Rurale de la nivel judeţean.

*\*****GAL poate exclude din flux etapa de Raport de Evaluare și perioada de primire a contestațiilor și poate să elaboreze direct Raport de Selecție Final doar în situația în care nu există proiecte neeligibile sau proiecte eligibile și neselectate, deci cand valoarea totală a proiectelor eligibile este mai mică sau egală cu alocarea financiară a apelului de selecție respectiv, dat fiind ca nu există condiții care sa conduca la contestarea rezultatului procesului de evaluare și selecție***

**Atentie!**

**Evaluarea criteriilor de selecție se face numai în baza documentelor depuse odată cu Cererea de finanțare.**

**Atenție!**

**Procesul de selecție și procesul de verificare a contestațiilor se desfașoară potrivit „Regulamentului de organizare şi funcţionare al procesului de selecţie şi al procesului de verificare a contestaţiilor pentru proiectele aferente măsurilor din Programul Naţional de Dezvoltare Rurală 2014-2020 (PNDR)”, publicat pe site-ul www.madr.ro și** [www.afir.info](http://www.afir.info)**.**

**IMPORTANT!**

**REEVALUAREA CERERILOR DE FINANȚARE ÎN URMA CONTESTAȚIILOR se realizează în baza documentelor depuse odată cu Cererea de Finanţare. Documentele suplimentare depuse la contestație pot fi luate în considerare numai în situația în care acestea nu fac parte din categoria documentelor care trebuie depuse obligatoriu la Cererea de Finanțare, existau la momentul depunerii Cererii de Finanțare și nu au ca obiect mărirea punctajului.**

**Verificarea dosarului Cererii de Finanțare de AFIR**

Proiectele selectate de GAL Țara Oltului, în urma unui Raport Final de Selecţie vor fi depuse la OJFIR/CRFIR, pentru verificarea condiţiilor generale de conformitate şi eligibilitate, în maxim 15 zile calendaristice de la aprobarea Raportului Final de selecție.

Cererile de finanțare vor fi depuse la OJFIR pe raza căruia se implementează proiectul. La depunerea proiectului la OJFIR trebuie să fie prezent solicitantul sau un împuternicit al acestuia. În cazul în care solicitantul dorește, îl poate împuternici pe reprezentantul GAL să depună proiectul.

**Cererea de finanțare se depune în format letric în original – 1 exemplar și în format electronic (CD – 1 exemplar, care va cuprinde dosarul Cererii de Finanţare scanat, Cererea de Finanţare în format editabil si anexele financiare in format editabil) la expertul Compartimentului Evaluare (CE) al Serviciului LEADER și Investiții Non-agricole de la nivelul OJFIR.**

**Verificarea încadării proiectului**

 OJFIR va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii M19/6B/2 din SDL a GAL Țara Oltului, respectiv încadrarea corectă în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție

Verificarea încadrării proiectului se realizează la nivelul serviciului de specialitate responsabil din cadrul OJFIR/CRFIR, utilizând formularul E1.2.1L disponibil în Secțiunea II-,,Formulare” din cadrul prezentului Manual de procedură, astfel:

• la nivelul CRFIR se vor verifica proiectele cu construcții – montaj (indiferent de tipul de beneficiar), precum și proiectele de investiții aferente beneficiarilor publici;

• la nivelul OJFIR se vor verifica proiectele cu achiziții simple (fără construcții – montaj), proiectele cu sprijin forfetar și proiectele de servicii.

Termenul de emitere a formularului E1.2.1L este de maximum 3 (trei) zile de la primirea cererii de finanțare.

În cazul în care constată erori de formă (de ex.: omisiuni privind bifarea anumitor casete - inclusiv din cererea de finanțare, semnării anumitor pagini, atașării unor documente obligatorii specifice proiectului propus sau prezentarea unor documente neconforme, care nu respectă formatul standard), expertul OJFIR/CRFIR poate solicita documente sau informații suplimentare (formular E3.4L), către GAL sau solicitant, în funcție de natura informațiilor solicitate. Termenul de răspuns este de maximum cinci zile de la momentul luării la cunoștință de către solicitant/GAL, în acest caz termenul de emitere a fișei E1.2.1L prelungindu-se cu termenul de răspuns. Dacă în urma solicitării informațiilor suplimentare, solicitantul trebuie să prezinte documente emise de alte instituții, aceste documente trebuie să fie emise la o dată anterioară depunerii cererii de finanțare la GAL TO/AFIR.

Expertul OJFIR/CRFIR va completa Fișa de verificare a încadrării proiectelor (E1.2.1L), care va cuprinde două părți:

* Partea I – Verificarea conformității documentelor

Expertul OJFIR/CRFIR care primește cererea de finanțare, trebuie să se asigure de prezența fișelor de verificare (eligibilitate, criterii de selecție, verificare pe teren – dacă este cazul), a Raportului de selecție și a Raportului de contestații, dacă este cazul, întocmite de GAL TO și de copiile declarațiilor privind evitarea conflictului de interese. Raportul de Selecție va fi semnat de către toți membrii prezenți ai Comitetului de Selecție (reprezentanți legali sau alte persoane mandatate în acest sens de către respectivele entități juridice, în conformitate cu prevederile statutare), specificându-se apartenența la mediul privat sau public. De asemenea, Raportul de selecție va prezenta semnătura reprezentantului CDRJ care supervizează procesul de selecție. Reprezentantul CDRJ va menționa pe Raportul de selecție faptul că GAL a respectat principiile de selecție din fișa măsurii din SDL, precum și dispozițiile minime obligatorii privind asigurarea transparenței Apelului de selecție respectiv, așa cum sunt menționate în Ghidul de implementare aferent Sub-măsurii 19.2. Semnătura reprezentantului CDRJ pe Raportul de selecție validează conformitatea procesului de selecție față de prevederile din SDL. Raportul de selecție va fi datat, avizat de către Președintele GAL/Reprezentantul legal al GAL sau de un alt membru al Consiliului Director al GAL mandatat în acest sens.

Cererile de finanțare pentru care concluzia verificării a fost “neconform”, ca urmare a verificării punctelor specificate în Partea I, se returnează reprezentantului GAL TO/solicitantului (după caz). În acest caz, proiectul poate fi redepus, cu documentația pentru care a fost declarat neconform, refăcută. Redepunerea se poate face în baza aceluiași Raport de selecție.

Aceeași cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității (Partea I) este de două ori „neconform”, Cererea de finanțare se returnează solicitantului, iar acesta poate redepune proiectul la următorul Apel de selecție lansat de GAL TO, pe aceeași măsură. În cazul apelurilor cu depunere continuă și selecție periodică (ex.: lunară) se acceptă redepunerea aceleiași cereri de finanțare în baza unuia dintre Rapoartele de selecție următoare, emise ca urmare a selecției periodice.

* Partea a II-a – Verificarea încadrării proiectului

Pentru toate proiectele, se va verifica încadrarea corectă a proiectului, respectiv utilizarea corectă a cererii de finanțare folosită pentru depunere. Se va utiliza ca bază de verificare descrierea măsurii aferente, existentă în SDL a GAL care a selectat proiectul, respectiv încadrarea corectă în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție.

Cererile de finanțare pentru care concluzia verificării a fost că proiectul nu este încadrat corect, în baza unuia sau mai multor puncte de verificare din Partea a II-a, vor fi înapoiate solicitanților. Aceștia pot reface proiectul și îl pot redepune la GAL în cadrul următorului Apel de selecție lansat de GAL pentru aceeași măsură, urmând să fie depus la OJFIR în baza unui alt Raport de selecție.

O Cerere de finanțare pentru care concluzia a fost că proiectul nu este încadrat corect de două ori, pentru puncte de verificare specifice Formularului E 1.2.1L – Partea a II – a, în cadrul sesiunii unice de primire a proiectelor lansate de AFIR, nu va mai fi acceptată pentru verificare. De asemenea, o cerere de finanțare declarată conformă și retrasă de către solicitant (de două ori) nu va mai fi acceptată pentru verificare.

Pentru proiectele depuse în cadrul Sub-măsurii 19.2, indiferent de specific, retragerea cererii de finanțare se realizează în baza prevederilor Manualului de procedură pentru evaluarea, selectarea și contractarea cererilor de finanțare pentru proiecte de investiții, cod manual M01 - 01.

Selecția proiectelor se efectuează fără obligativitatea prezentării proiectului tehnic, a documentului care atestă evaluarea impactului preconizat asupra mediului şi/sau de evaluare adecvată, respectiv a acordului de mediu/avizului Natura 2000. Aceste documente se vor prezenta cu respectarea prevederilor HG nr. 226/2015, cu completările și modificările ulterioare.

**Verificarea eligibilității proiectelor de către AFIR**

În conformitate cu prevederile art. 60 din Regulamentul (UE) nr. 1306/2013, nu sunt eligibili beneficiarii care au creat în mod artificial condițiile necesare pentru a beneficia de finanțare în cadrul măsurilor PNDR 2014-2020. În cazul constatării unor astfel de situații, în orice etapă de derulare a proiectului, acesta este declarat neeligibil și se procedează la recuperarea sprijinului financiar, dacă s-au efectuat plăți.

Valoarea proiectului trebuie să fie fundamentată în raport cu durata, acțiunile și rezultatele proiectului și categoriile de cheltuieli să fie încadrate corect în bugetul indicativ. Costurile prevăzute în proiect trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate şi al rentabilităţii.

Solicitantul trebuie să se regăsească în categoria de beneficiari eligibili menționați în fișa măsurii din SDL.

Localizarea proiectului/investiția, respectiv toate cheltuielile aferente implementării proiectelor trebuie să fie efectuate pe teritoriul GAL.

Verificarea eligibilității cererilor de finanțare se realizează la nivelul OJFIR sau CRFIR, în funcție de tipul de proiect. Pentru verificarea eligibilității, expertul OJFIR/CRFIR va utiliza *,,Fișa de evaluare generală a proiectului”* – formular E 1.2L, din cadrul Secțiunii Fișe de verificare E1.2 specifice Sub-măsurii 19.2 a prezentului Manual de procedură, care corespunde modelului de cerere de finanțare utilizat de solicitant.

**Notă**

Procesul de evaluare a fiecărei cereri de finanțare presupune obligatoriu verificarea tuturor criteriilor de eligibilitate, chiar dacă, pe parcurs, experții verificatori constată neîndeplinirea unuia sau mai multor criterii.

Instrumentarea verificării eligibilității se va realiza la nivelul aceluiași serviciu care a realizat verificarea încadrării proiectului. Experții CE SAFPD/SLIN-OJFIR/CRFIR/SIBA-CRFIR vor completa Fișa de evaluare generală a proiectului (E1.2L). Verificarea concordanței cu originalul a documentelor atașate, conform punctului E din cererea de finanțare, se va realiza înainte de încheierea contractului de finanțare, când solicitantul declarat eligibil va prezenta originalele documentelor atașate în copie la cererea de finanțare, odată cu documentele solicitate în vederea contractării.

Expertul va analiza, la punctul de verificare a Declarației pe propria răspundere a solicitantului, dacă există riscul dublei finanțări, prin compararea documentelor depuse referitoare la elementele de identificare ale serviciilor finanțate prin alte programe sau măsuri din PNDR, cu elementele descrise în cererea de finanțare.

În vederea verificării eligibilității, expertul OJFIR/CRFIR va consulta inclusiv prevederile SDL - anexă la Acordul – cadru de finanțare încheiat între GAL și AFIR pentru Sub-măsura 19.4 - „Sprijin pentru cheltuieli de funcționare și animare“.

Pentru proiectele de investiții/cu sprijin forfetar, în etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea cererii de finanțare, experții Compartimentului Evaluare (care au verificat condițiile de eligibilitate) vor realiza vizita pe teren la amplasamentul proiectului (înștiințând, în prealabil și reprezentanții GAL, care pot asista la verificare, în calitate de observatori) pentru toate proiectele care vizează modernizări (inclusiv dotări), extinderi, renovări, în scopul asigurării că datele şi informaţiile cuprinse în anexele tehnice şi administrative corespund cu elementele existente pe amplasamentul propus, în sensul corelării acestora.

**Concluzia privind respectarea condițiilor de eligibilitate, pentru cererile de finanțare pentru care s-a decis verificarea pe teren, se va da numai după verificarea pe teren.**

Expertul verificator poate să solicite informații suplimentare în etapa de verificare a eligibilității, dacă este cazul, în următoarele situații :

- informațiile prezentate sunt insuficiente pentru clarificarea unor criterii de eligiblitate;

- prezentarea unor informații contradictorii în cadrul documentelor aferente cererii de finanțare;

- necesitatea prezentării unor documente suplimentare fără înlocuirea documentelor obligatorii la depunerea cererii de finanțare;

- necesitatea corectării bugetului indicativ.

În situația în care sunt necesare clarificări privind fișa măsurii din SDL, în etapa de verificare a eligibilității, expertul verificator poate să solicite informații suplimentare de la DGDR AM PNDR.

Solicitările de informații suplimentare (formular E3.4L) pot fi adresate, ca regulă generală, o singură dată de către entitatea la care se află în evaluare cererea de finanțare solicitantului sau GAL-ului, în funcție de natura informațiilor solicitate. Termenul de răspuns la solicitarea de informații suplimentare nu poate depăși 5 (cinci) zile începând cu ziua următoare de la primirea formularului E3.4L de către solicitant/GAL. În situații excepționale, se pot solicita și alte clarificări, a căror necesitate a apărut ulterior transmiterii răspunsului la informațiile suplimentare solicitate inițial.

Un exemplar al Cererilor de finanțare (copie, în format electronic - CD), care au fost declarate neeligibile de către OJFIR/CRFIR, se restituite solicitanților (la cerere), pe baza unui proces-verbal de restituire, încheiat în 2 exemplare, semnat de ambele părți. Acestea pot fi corectate/completate și redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de finanțare refăcute vor intra din nou într-un proces de evaluare și selecție la GAL și vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură. Exemplarul original al Cererii de finanțare declarată neeligibilă va rămâne la entitatea la care a fost verificată (structura responsabilă din cadrul AFIR), pentru eventuale verificări ulterioare (Audit, DCA, Curtea de Conturi, comisari europeni, eventuale contestații etc.).

**Notă**

**După evaluarea cererii de finanțare, inclusiv după semnarea angajamentului legal, AFIR poate dispune reverificarea proiectului, ca urmare a unei sesizări externe sau ca urmare a unei autosesizări cu privire la existența unor posibile erori de verificare a cerințelor de conformitate și a criteriilor de eligibilitate. Dacă în urma reverificării se constată nerespectarea acestor cerințe, proiectele respective vor fi declarate neconforme/neeligibile.**

După finalizarea procesului de verificare a conformității și eligibilității, solicitanţii ale căror cereri de finanţare au fost declarate eligibile/neeligibile vor fi notificaţi de către CE SLIN/SAFPD - OJFIR/CRFIR/ CE SIBA - CRFIR privind rezultatul verificării cererilor de finanțare.

Contestaţiile privind decizia de finanţare a proiectelor rezultată ca urmare a verificării eligibilității de către OJFIR/CRFIR pot fi depuse în termen de cinci zile lucrătoare de la primirea notificării (data luării la cunoștință de către solicitant), la sediul OJFIR/CRFIR care a analizat proiectul.

Un solicitant poate depune o singură contestație aferentă unui proiect. Vor fi considerate contestații și analizate doar acele solicitări care contestă elemente tehnice sau legale legate de eligibilitatea proiectului depus și/sau valoarea proiectului declarată eligibilă/valoarea sau intensitatea sprijinului public acordat pentru proiectul depus.

Termenul maxim pentru a răspunde contestaţiilor adresate este de 30 de zile calendaristice de la data înregistrării la structura care o soluționează.

Un expert din cadrul serviciului care a instrumentat contestația va transmite solicitantului formularul E6.8.2L – Notificarea solicitantului privind contestația depusă și o copie a Raportului de contestații. În cazul în care, în urma unei contestații, bugetul indicativ și planul financiar sunt refăcute de către experții verificatori, solicitantantul va fi înștiințat privind modificările prin notificare. Contractul de finanțare va avea, ca anexă, aceste documente refăcute. În cazul în care solicitantul nu este de acord cu bugetul și planul financiar modificat, contractul de finanțare nu se va încheia.

1. **Contractarea fondurilor**

După încheierea etapelor de verificare a Cererii de finanțare, inclusiv a verificării pe teren dacă este cazul, experții CE SLIN/SAFPD/SIBA CRFIR vor transmite către beneficiar formularul de Notificare a beneficiarului privind semnarea Contractului de finanțare (formular E6.8.3L).

O copie a notificării va fi transmisă către GALȚara Oltului.

Toate Contractele de finanțare (C1.1L) se întocmesc și se aprobă la nivel CRFIR și se semnează de către beneficiar cu respectarea prevederilor și a termenelor prevăzute de Manualul de procedură pentru evaluarea, selectarea și contractarea cererilor de finanțare pentru proiecte aferente sub-măsurilor, măsurilor și schemelor de ajutor de stat sau de minimis aferente Programului Național de Dezvoltare Rurală 2014 – 2020 (Cod manual: M01–01).

Solicitantul are obligaţia de a depune la Autoritatea Contractantă (CRFIR) următoarele documente, cu caracter obligatoriu conform HG 226/2015, cu modificarile și completarile ulterioare si a procedurilor in vigoare la momentul notificarii:

1. **Certificat/e care să ateste lipsa datoriilor restante fiscale**, emise de Direcţia Generală a Finanţelor Publice şi, dacă este cazul, graficul de reeşalonare a datoriilor către bugetul consolidat.
2. **Document emis de ANPM**
	1. Clasarea notificării

sau

**2.2 Decizia etapei de încadrare**, ca document final ***(prin care se precizează că proiectul nu se supune evaluării impactului asupra mediului şi nici evaluării adecvate)***

**sau**

**2.3 Acord de mediu *în cazul în care se impune evaluarea impactului preconizat asupra mediului***

sau

***2.4 Acord de mediu în cazul evaluării impactului asupra mediului și de evaluare adecvată (daca este cazul)***

sau

**2.5 Aviz Natura 2000** pentru proiectele care impun ***doar evaluare adecvată***.

**Termenul de depunere a documentului menţionat la 2.1 / 2.2 / 2.3 este de maximum 3 luni de la primirea de către solicitant a notificarii privind selectarea Cererii de Finanţare.**

**În cazul proiectelor care se supun procedurilor de evaluare a impactului asupra mediului și de evaluare adecvată sau doar de evaluare adecvată, acordul de mediu/avizul Natura 2000 (documentul menţionat la 2.4 / 2.5) se depune în termen de maximum 6 luni de la primirea de către solicitant a notificării privind selecţia proiectului și înainte de semnarea contractului de finanţare cu AFIR. După expirarea termenului prevăzut pentru prezentarea documentului de mediu, contractul de finanțare nu mai poate fi semnat.**

**3. Proiectul Tehnic, în vederea avizării de către CRFIR,** va fi depus în termenul precizat în Notificarea AFIR, conform prevederilor HG 226/2015 cu modificarile si completarile ulterioare si a procedurilor în vigoare la momentul notificării.

**4. Cazier judiciar al reprezentantului legal.**

**5. Extras de cont care confirmă cofinanţarea investiţiei, dacă este cazul.**

**7. Copie a documentului de identitate al reprezentantului legal al beneficiarului.**

**8. Document emis de bancă/trezorerie care să conțină datele de iden- tificare ale băncii/trezoreriei și ale contului aferent proiectului pentru care se solicită finanțare din PNDR (denumirea, adresa băncii/ trezoreriei, codul IBAN al contului în care se derulează operațiunile cu AFIR).**

**9. Dovada achitarii integrale** **a datoriei față de AFIR, inclusiv dobânzile și majorările de întârziere, dacă este cazul.**

***În caz de neprezentare a documentelor de către Beneficiar****, în termenele precizate în Notificare de selecție, sau în cazul în care acesta se regăseşte înregistrat în evidenţele AFIR cu debite sau nereguli, Agenţia îşi rezervă dreptul de a nu încheia Contractul de finanţare.*

**Nedepunerea documentelor obligatorii în termenele prevăzute conduce la neîncheierea contractului de finanţare!**

**Mai mult, în cazul nedepunerii de către solicitanţi a documentelor menţionate mai sus în termenele precizate în cuprinsul notificării, respectiv dovada co-finanțării, dacă este cazul, sau proiectul tehnic, acestora li se vor aplica prevederile art. 6 din HG 226/2015 cu modificările şi completările ulterioare.**

**Durata de execuţie a Contractului de finanțare este de maxim 3 ani (36 luni) pentru proiectele care prevăd investiții cu construcții montaj.**

**Durata de execuţie** prevăzută mai sus **poate fi prelungită cu maximum 6 luni**, cu acordul prealabil al AFIR şi **cu aplicarea penalităţilor specifice** beneficiarilor publici sau privaţi, prevăzute în contractul de finanţare, la valoarea rămasă de rambursat.

Durata de execuţie prevăzute mai sus se suspendă în situaţia în care, pe parcursul implementării proiectului, se impune obţinerea, din motive neimputabile beneficiarului, de avize/acorduri/autorizaţii, după caz, pentru perioada de timp necesară obţinerii acestora.

Contribuţia publică se recuperează dacă în termen de cinci ani de la efectuarea plăţii finale către beneficiar, activele corporale și necorporale rezultate din implementarea proiectelor cofinanţate din FEADR fac obiectul uneia din următoarele situaţii:

1. încetarea sau delocalizarea unei activităţi productive în afara zonei vizate, respectiv de criteriile în baza cărora proiectul a fost selectat și contractat;
2. modificare a proprietăţii asupra unui element de infrastructură care dă un avantaj nejustificat unei întreprinderi sau unui organism public;
3. modificare substanţială care afectează natura, obiectivele sau condiţiile de realizare şi care ar determina subminarea obiectivelor iniţiale ale acestuia;
4. realizarea unei activităţi neeligibile în cadrul investiţiei finanţată din fonduri nerambursabile.

**Durata de valabilitate si durata de monitorizare a contractului de finanţare**

**Durata de valabilitate a contractului de finanţare** cuprinde durata de execuţie a contractului, la care se adaugă **5 ani de monitorizare** **de la data ultimei plăţi** efectuate de Autoritatea Contractantă.

1. **Avansurile**

Pentru Beneficiarul care a optat pentru avans în vederea demarării investiţiei în formularul Cererii de Finanţare***, AFIR poate să acorde un avans de maxim 50% din valoarea eligibilă nerambursabilă***.

Avansul poate fi solicitat de beneficiar până la depunerea primei Cereri de plată.

Beneficiarul poate primi avansul numai după avizarea achiziției prioritar majoritară de către AFIR.

Plata avansului aferent contractului de finanţare este condiţionată de constituirea unei garanţii eliberate de o instituţie financiară bancară sau nebancară înscrisă în registrul special al Băncii Naţionale a României, iar în cazul ONG-urilor și sub formă de poliţă de asigurare eliberată de o societate de asigurări, autorizată potrivit legislaţiei în vigoare, în procent de 100% din suma avansului.

***Garanţia financiară se depune odată cu Dosarul Cererii de Plată a Avansului.***

Cuantumul avansului este prevăzut în contractul de finanţare încheiat între beneficiar şi AFIR.

Garanţia financiară este eliberată în cazul în care AFIR constată că suma cheltuielilor reale efectuate, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte suma avansului.

Garanţia poate fi prezentată de beneficiarii privaţi și sub formă de poliţă de asigurare eliberată de o societate de asigurări, autorizată potrivit legislaţiei în vigoare.

***Garanţia aferentă avansului trebuie constituită la dispoziţia AFIR pentru o perioadă de timp egală cu durata de execuţie a contractului și va fi eliberată în cazul în care AFIR constată că suma cheltuielilor reale efectuate, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte suma avansului***.

Utilizarea avansului se justifică de către beneficiar pe bază de documente financiar-fiscale până la expirarea duratei de execuţie a contractului prevăzut în contractul de finanţare, respectiv la ultima tranșă de plată.

**Beneficiarul care a încasat de la Autoritatea Contractantă plata în avans** şi solicită prelungirea perioadei maxime de execuţie aprobate prin contractul de finanţare, este obligat înaintea solicitării prelungirii duratei de execuţie iniţiale a contractului să depuna la Autoritatea Contractantă documentul prin care dovedește prelungirea valabilităţii Scrisorii de Garanţie Bancară/Nebancară, poliţă de asigurare care să acopere întreaga perioada de execuţie solicitată la prelungire.

1. **Achizițiile**

Achiziţiile se vor desfăşura respectând legislaţia naţională specifică achiziţiilor publice precum şi Instrucţiunile şi Manualul de achiziţii publice ce se vor anexa contractului de finanţare.

***Atenţie!***

*Solicitanţii care vor derula procedura de achiziţii servicii, înainte de semnarea contractului de finanţare cu AFIR, vor respecta prevederile procedurii de achiziţii servicii din Manualul de achiziţii postat pe pagina de internet AFIR.*

Pentru a facilita buna desfăşurare a procedurilor de achiziţii, beneficiarii vor folosi fişele de date model, specifice fiecarui tip de investiţie, ce se regăsesc în instrucţiuni.

Termenul de finalizare al achizitiilor şi depunerea acestora spre avizare la centrele regionale, se va corela cu termenul limită în care trebuie să se încadreze depunerea primei tranşe de plată menţionată la art. 4 din HG 226/2015 cu modificările și completările ulterioare.

Achiziţia de lucrări şi documentaţiile tehnice ce se vor publica în SEAP, vor avea la bază proiectul tehnic de execuţie avizat în prealabil de către AFIR.

Contractele de achiziție publică a Studiului de fezabilitate (SF) sau a Documentației de avizare a lucrărilor de intervenții (DALI) vor conține, în mod obligatoriu, clauze prin care prestatorul se obligă să cesioneze, în mod exclusiv, autorității contractante, drepturile patrimoniale de autor asupra SF/DALI, fără a fi limitat la un teritoriu și timp, în condițiile Legii nr. 8/1996, cu modificările și completările ulterioare. Prestatorul nu va emite niciun fel de pretenții în privința atribuirii contractului pentru realizarea proiectului tehnic, a detaliilor de execuție, documentațiilor necesare pentru obținerea acordurilor, avizelor și autorizațiilor.

Pentru achiziția serviciilor de elaborare a documentației tehnice de execuție (PT), în cazul în care, operatorul economic care a elaborat studiul de fezabilitate / documentația de avizare a lucrărilor de intervenții / sau alte documentații tehnice ce stau la baza, sau fac parte din caietele de sarcini, se regăsește printre ofertanți în calitate de ofertant/asociat/subcontractant/tert susținător, acesta trebuie să aducă la cunoștința autorității contractante (comisiei de evaluare) această stare de fapt, și să prezinte o declarație din care să rezulte că implicarea sa în activitatea de elaborare a acestora (SF, DALI, alte documentații tehnice) nu este de natură să denatureze concurența prin apariția unui eventual conflict de interese.

În contextul derulării achiziţiilor publice, se vor respecta regulile de evitare a conflictului de interese prevazute in capitolul II, secţiunea 4 din Legea nr. 98/2016 privind achizițiile publice, cu completările ulterioare. Cu titlu exemplificativ, reprezintă situaţii potenţial generatoare de conflict de interese, următoarele:

a) participarea în procesul de verificare/evaluare a solicitărilor de participare/ofertelor a persoanelor care deţin părţi sociale, părţi de interes, acţiuni din capitalul subscris al unuia dintre ofertanţi/candidaţi, terţi susţinători sau subcontractanţi propuşi ori a persoanelor care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători ori subcontractanţi propuşi;

b) participarea în procesul de verificare/evaluare a solicitărilor de participare/ofertelor a unei persoane care este soţ/soţie, rudă sau afin, până la gradul al doilea inclusiv, cu persoane care fac parte din consiliul de administraţie/organul de conducere sau de supervizare a unuia dintre ofertanţi/candidaţi, terţi susţinători ori subcontractanţi propuşi;

c) participarea în procesul de verificare/evaluare a solicitărilor de participare/ofertelor a unei persoane despre care se constată sau cu privire la care există indicii rezonabile/informaţii concrete că poate avea, direct ori indirect, un interes personal, financiar, economic sau de altă natură, ori se află într‐o altă situaţie de natură să îi afecteze independenţa şi imparţialitatea pe parcursul procesului de evaluare;

d) situaţia în care ofertantul individual/ofertantul asociat/candidatul/subcontractantul propus/terţul susţinător are drept membri în cadrul consiliului de administraţie/organului de conducere sau de supervizare şi/sau are acţionari ori asociaţi semnificativi persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu -persoane cu funcţii de decizie în cadrul autorităţii contractante sau al furnizorului de servicii de achiziţie implicat în procedura de atribuire;

e) situaţia în care ofertantul/candidatul a nominalizat printre principalele persoane desemnate pentru executarea contractului persoane care sunt soţ/soţie, rudă sau afin până la gradul al doilea inclusiv ori care se află în relaţii comerciale cu persoane cu funcţii de decizie în cadrul autorităţii contractante sau al furnizorului de servicii de achiziţie implicat în procedura de atribuire.

Prin acţionar sau asociat semnificativ se înţelege persoana care exercită drepturi aferente unor acţiuni care, cumulate, reprezintă cel puţin 10% din capitalul social sau îi conferă deţinătorului cel puţin 10% din totalul drepturilor de vot în adunarea generală.

De asemenea, poate fi considerat conflict de interese situația în care ofertantul câştigător deţine pachetul majoritar de acţiuni în două firme participante pentru acelaşi tip de achiziţie (art. 14 din OUG 66/2011).

Pe parcursul derulării procedurilor de achiziţii, la adoptarea oricărei decizii, trebuie avute în vedere principiile prevăzute la art. 2 din Legea nr. 98/2016 privind achizițiile publice, cu completările ulterioare.

1. **Termenele limită și condițiile pentru depunerea cererilor de plată a avansului și a celor aferente tranșelor de plată**

În etapa de autorizare a plăților, toate cererile de plată trebuie să fie depuse la GAL Țara Oltului pentru efectuarea conformității, iar ulterior, GAL va anexa la dosarul cererii de plată și fișa de verificare a conformității emisă de GAL.

Beneficiarii au obligația de a depune la GAL și la AFIR Declarațiile de eșalonare ‐ formular AP 0.1L conform prevederilor Contractului/Deciziei de finanțare cu modificările și completările ulterioare și anexele la acesta.

Pentru depunerea primului dosar de plată, se vor avea în vedere prevederile HG nr. 226/2015, cu modificările și completările ulterioare, în vigoare la data depunerii Dosarului Cererii de Plată.

Dosarul Cererii de Plată (DCP) se depune inițial la GAL, în original – 1 exemplar, pe suport de hârtie, la care se ataşează pe suport magnetic ( CD, copie – 1 exemplar) documentele întocmite de beneficiar. După verificarea de către GAL, beneficiarul depune documentația însoțită de Fișa de verificare a conformității DCP emisă de către GAL, la structurile teritoriale ale AFIR (OJFIR/CRFIR – în funcție de tipul de proiect).

În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL‐ ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Dosarul Cererii de Plată trebuie să cuprindă documentele justificative prevăzute în Instrucțiunile de plată (anexă la Contractul de finanțare), care se regăsesc pe pagina de internet a AFIR www.afir.info, secțiunea INFORMATII UTILE >> PROCEDURI de lucru pentru PNDR.

Pentru proiectele aferente Sub‐măsurii 19.2 (adică proiectele finanțate prin intermediul Strategiei de Dezvoltare Locală a GAL Țara Oltului, pentru toate etapele, verificările se realizează în baza prevederilor procedurale și formularelor aferente sub‐măsurii din PNDR 2014 – 2020 în care se încadrează scopul proiectului finanțat, conform codului contractului/deciziei de finanțare.

Modelele de formulare care trebuie completate de beneficiar (Cererea de plată, Identificarea financiară, Declarația de cheltuieli, Raportul de asigurare, Declarația pe propria răspundere a beneficiarului) sunt disponibile la OJFIR sau pe site‐ul AFIR (www.afir.info) - secțiunea NFORMATII UTILE >> PROCEDURI de lucru pentru PNDR.

Decontarea TVA de la Bugetul de stat se poate solicita dacă beneficiarul se încadrează în prevederile OUG nr. 49/2015 și a solicitat modificarea corespunzătoare a Contractului de finanțare, conform dispozițiilor Manualului de procedură și a Ghidului de implementare.

Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL Țara Oltului cu privire la sumele autorizate și rambursate în cadrul proiectului.

1. **Monitorizarea proiectului**

Perioada de monitorizare a proiectelor depuse pe această măsură este de 5 ani. În acest interval este obligatorie menținerea criteriilor de eligibilitate și de selecție în baza cărora proiectul a fost declarat eligibil și selectat. Nerespectarea prevederii va conduce la rezilierea contractului de finanțare și la restituirea integrală a fondurilor accesate prin măsură.

Prin contractul de finanțare semnat cu AFIR privind Implementarea Strategiei de Dezvoltare Locala a Asociației Grupul de Acțiune Locală Țara Oltului, GAL Țara Oltului și-a asumat monitorizarea proiectelor finanțate prin SDL, cu scopul de a asigura continuitatea menținerii criteriilor de eligibilitate și selecție și îndeplinirea indicatorilor asumați de beneficiar prin cererea de finanțare. Astfel, pe parcursul perioadei de monitorizare, beneficiarul se obligă să pună la dispoziția GAL Țara Oltului, în termenul comunicat, toate documentele considerate relevante pentru monitorizarea proiectului. În această perioadă, GAL Țara Oltului își rezervă dreptul de a efectua vizite în teren, la locul investiției, și de a solicita fotografii ale investițiilor/activităților prevăzute prin proiect, cu scopul includerii acestora în rapoartele de activitate și materialele de informare/promovare realizate în cadrul SDL.

**INFORMAȚII UTILE PENTRU ACCEAREA FONDURILOR NERAMBURSABILE**

**Documente necesare întocmirii Cererii de Finanțare**

**Atenție!** Cererea de Finanțare trebuie să aibă toate secțiunile și rubricile completate și cu toate semnăturile, parafele și ștampilele aplicate în casetele corespunzătoare

Documentele obligatorii care trebuie ataşate **Cererii de finanţare** pentru întocmirea proiectului (numerotate conform pct E din Cererea de finantare) sunt:

**1. Studiu de Fezabilitate/Documentaţie de Avizare pentru Lucrări de Intervenţii,** întocmite, avizate și verificate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare.

**2. Certificat de Urbanism**, completat și eliberat conform reglementărilor legale în vigoare și aflate în termenul de valabilitate la data depunerii cererii de finanțare

**3.1**. **Inventarul bunurilor** ce aparţin domeniului public al comunei/comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial).

și

**3.2**. **Hotărârea Consiliului Local privind aprobarea modificărilor şi / sau completărilor la inventar** în sensul includerii în domeniul public sau detalierii poziției globale existente sau clasificării unor drumuri neclasificate, cu respectarea prevederilor Art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale, adică să fi fost supusă controlului de legalitate al Prefectului, în condiţiile legii

Și/Sau

**3.3 Avizul administratorului terenului aparţinând domeniului public, altul decat cel administrat de primarie** (dacă este cazul)

**3.4** **Documente doveditoare de către ONG-uri privind dreptul de proprietate /administrare** pe o perioadă de 10 ani, asupra bunurilor imobile la care se vor efectua lucrări, conform cererii de finanţare;

**5. Avizul de conformitate al Operatorului Regional.**

**6. Hotărârea Consiliului Local/Hotărârile Consiliilor Locale în cazul ADI/Hotărârea Adunării Generale în cazul ONG** **pentru implementarea proiectului**, cu referire la următoarele puncte (*obligatorii*):

* necesitatea, oportunitatea și potenţialul economic al investiţiei;
* lucrările vor fi prevăzute în bugetul/bugetele local/e pentru perioada de realizare a investiţiei în cazul obţinerii finanţării;
* angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăţi;
* numărul de locuitori deserviţi de proiect/utilizatori direcţi (pentru grădiniţe, licee/şcoli profesionale, structuri tip „after-school”, creşe);
* caracteristici tehnice (lungimi, arii, volume, capacităţi etc.);
* agenţii economici deserviţi direct de investiţie (dacă este cazul, număr și denumire);
* nominalizarea reprezentantului legal sau administratorului public al comunei/ADI/ONG pentru relaţia cu AFIR în derularea proiectului.
* angajamentul de asigurare a cofinantarii, daca este cazul.
* angajamentul că proiectul nu va fi generator de venit in cazul proiectelor care vizează infrastructura educațională (gradinițe)/socială

**Modelul de hotarare a consiliului local (Anexa 10) este orientativ!**

**7.1. Certificat de înregistrare fiscală**

**7.2. Încheiere privind înscrierea în registrul asociaţiilor şi fundaţiilor**, definitivă si irevocabilă/ **Certificat de înregistrare în registrul asociaţiilor şi fundaţiilor**

**7.2.1. Actul de înfiinţare şi statutul ADI/ONG**

**11.1 Notificare** privind conformitatea proiectului cu condițiile de igiena şi sănatate publică

sau

**11.2.Notificare** că investiția nu face obiectul evaluarii condițiilor de igienă și sănătate publică, dacă este cazul.

**12. Lista agenților economici** deserviţi de proiect, care va conţine denumirea, adresa, activitatea desfăşurată, codul proiectului cu finanţare europeană și valoarea totală a investiţiei, pentru fiecare investiţie accesibilizată şi a institutiilor - sociale și de interes public deservite direct de proiect.

**13. Raport asupra utilizării programelor** de finanţare nerambursabilă întocmit de solicitant (va cuprinde amplasamanetul investiției, obiective, tip de investiţie, lista cheltuielilor eligibile, costuri şi stadiul proiectului, perioada derulării proiectului), pentru solicitanţii care au mai beneficiat de finanţare nerambursabilă începând cu anul 2002 pentru aceleaşi tipuri de investiţii.

**14.1. Autorizaţia de funcţionare pentru infrastructura de apă uzată** în cazul proiectelor care vizează înfiintarea, extinderea sau modernizarea infrastructurii de apă:

Sau

**14.2.Autorizatia de functionare a infrastructurii existente de apa/apa uzata** în cazul extinderii infrastructurii apă /apă uzată.

**14.3 Programul de măsuri dispus de autoritățile competente în domeniul gospodăririi apelor, sănătate publică, mediu în vederea îndeplinirii normelor de calitate stabilite de legislația în vigoare privind calitatea apei/ apei epurate** în cazul în care autorizaţia de exploatare este suspendată**.**

**Sau**

**14.4 Procesul verbal de recepţie la terminarea lucrărilor** si Documentele care atestă că beneficiarul a solicitat organelor competente în domeniu emiterea autorizaţiilor de funcţionare (daca este cazul)

**15.** **Notificare**, care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană, construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul.

**16. Extrasul din strategie,** care confirmă dacă investiția este în corelare cu strategia de dezvoltare județeană / locală aprobată, corespunzătoare domeniului de investiție.

**17.** **Proiectul tehnic** va respecta prevederile legale în vigoare privind conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

**18.** Copia Documentului de identitate al reprezentantului legal al beneficiarului.

**19**. Dovada achitarii integrale a datoriei față de AFIR, inclusiv dobânzile și majorarile de intarziere(daca e cazul)

**20**. **Alte documente justificative** (se vor specifica de către solicitant, după caz).

***ATENŢIE!*** Documentele trebuie să fie valabile la data depunerii Cererii de Finanţare, termenul de valabilitate al acestora fiind în conformitate cu legislaţia în vigoare.

**Documentele obligatorii necesare în vederea contractării fondurilor nerambursabile** de către beneficiarii Măsurii 19/6B/1 sunt:

**4.1 Clasarea notificarii**

sau

**4.2 Decizia etapei de încadrare**, ca document final (prin care se precizează că proiectul nu se supune evaluării impactului asupra mediului şi nici evaluării adecvate)

sau

**4.3 Acord de mediu** în cazul în care se impune evaluarea impactului preconizat asupra mediului

sau

**4.4 Acord de mediu** în cazul evaluării impactului asupra mediului și de evaluare adecvată

sau

**4.5 Aviz Natura 2000** pentru proiectele care o impun doar evaluare adecvată.

**8. Certificat ce atesta lipsa/valoarea datoriilor fiscale** și graficul de reeșalonare a datoriilor restante către bugetul consolidat al statului, dacă este cazul.

**9. Certificatul de cazier judiciar** al reprezentantului legal al beneficiarului.

**10. Document de la bancă/trezorerie** cu datele de identificare ale băncii / trezoreriei şi ale contului aferent proiectului FEADR (denumirea, adresa băncii / trezoreriei, codul IBAN al contului în care se derulează operaţiunile cu AFIR).

**17.Proiect Tehnic** însoțit de Referat verificare proiect tehnic, inclusiv procese verbale predare-primire proiect tehnic încheiate între beneficiar și verificator, precum și de còpii ale atestatului și legitimației verificatorului de proiect si raport de expertiza tehnicoeconomica din care sa reiasa stadiul investitiei daca este cazul. Proiectul tehnic va respecta prevederile legale în vigoare privind conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

**18. Copie a documentului de identitate** al reprezentantului legal al beneficiarului.

**19. Dovada achitarii integrale a datoriei fata de AFIR**, inclusiv dobanzile si majorarile de intarziere

**ANEXE**

Lista documentelor și formularelor disponibile pe pagina de internet a GAL Țara Oltului:

**Anexa 1 – Cererea de finanțare** pentru **M19/6B/1 – Facilitare și implicare locală prin Centru suport comunitar**

**Anexa 2 – Model Studiu de Fezabilitate. Studiul de Fezabilitate/DALI va include, ca si anexa distincta, Planul de sustenabilitate privind asigurarea mentenatei pe urmatorii 5 ani de la ultima plata.**

**Anexa 3 - Declarație către GAL Țara Oltului** privind raportarea plăților efectuate de AFIR

**Anexa 4 – Recomandări analiză cost-beneficiu**

**Anexa 5 - Contract de finanțare**

**Anexa 6 – Fișa măsurii** conform Strategiei de Dezvoltare Locală a GAL Țara Oltului

**Anexa 7 - Studiu potential socio economic de dezvoltare zone rurale**

**Anexa 8 - Model Hotarare consiliu local privind implementare proiect
Anexa 9 - Procedura de evaluare și selectie a proiectelor**

**Anexa 10 – Regulamentul de organizare si functionare a Comitetului de Selectie a Proiectelor**

**Anexa 11.1 –** [**Procedura solutionare contestatiilor pentru proiectele depuse la GAL Tara Oltului**](http://taraoltului.ro/wp-content/uploads/PROCEDURA_SOLUTIONARE_CONTESTATIILOR_PENTRU_PROIECTELE_DEPUSE_LA_GAL_TO.pdf)

**Anexa 11.2 –** [**R.O.F. a comisiei de solutionarea contestatiilor pt.proiectele depuse prin intermediul SDL GAL-TO**](http://taraoltului.ro/wp-content/uploads/R.O.F.a-comisiei-de-solutionarea-contestatiilor-pt.proiectele-depuse-prin-intermediul-SDL-GAL-TO.pdf)

**Anexa 12 – Fisa si Metodologia de verificare a conformitatii proiectului**

**Anexa 13 - Fisa de verificare a criteriilor de eligibilitate si Metodologia de verificare a eligibilitatii proiectului**

**Anexa 14.1 – Fisa de evaluare criterii selectie proiect**

**Anexa 14.2 - Metodologia de evaluare criterii selectie**